Kjetter

Underveis i handlingen av filmen blir det nevnt ordet kjetter. Kirkens forfølgelse av kjettere, av annerledes tenkende kristne, ble opprinnelig brukt om medlemmer av en religiøs bevegelse på 1100-tallet. Mennesker som ikke fant samsvar mellom den offisielle ortodokse kirken og skriften, og som tolket skriftene annerledes enn kirken, ble hardt forfulgt. Ordet ble senere betegnelse på en person som bevisst hyller (og søker å utbre) en lære som avviker fra den offisielle kirkes, særlig på viktige punkter, og som standhaftig holder fast på sitt avvik, det vil si at personen vranglærer. Ofte har disse kjetternes tolkninger vært mer i tråd med Jesus og urkristendommens lære enn den offisielle kirken. Kjetter brukes også om person med meninger som avviker fra vedtatte (særlig religiøse) oppfatninger og som i alminnelighet ansees som forargelige.